Ballacks agent refser Solér
Michael Becker kommer med skarp kritikk av Solér overfor nettstedet goal.com og kaller ham blant annet «clueless» (uten peiling). Ballacks kontrakt med Leverkusen løper ut i sommer, og Becker sier at veteranen har bestemt seg for at han ønsker å spille i USA. - Michael vil helst spille i New York, men Solér vil heller hente Stephen Ireland fra Aston Villa. Det virker som han allerede i oktober i fjor ga løfter til Ireland. Det er ganske utrolig, hevder Becker. - Hvorfor vil han hente en ukjent spiller som ikke har spilt fra start på flere måneder når Michael Ballack er tilgjengelig, spør han, og mener at Solér undervurderer hvilke posisjoner Ballack kan bekle. - Spør Erik «Clueless» Solér hvorfor han mener at Michael bare kan være midtstopper eller defensiv midtbanespiller. Det er et syn han er ganske alene om, hevder agenten overfor goal.com. Når VG Nett konfronterer den norske klubbdirektøren med agentens utspill, svarer Solér slik på e-post:Becker sier at Ballack ganske sikkert havner i en MLS-klubb etter 16. juli, som er datoen da klubbene kan hente spillere fra utlandet. - Det er mange klubber Michael kan passe bra i, men New York med Thierry Henry og Rafa Marquez er etter hans mening et lag han kunne hjulpet til tittelen. NTB/VG NETT
Michael Ballack ønsker seg til MLS-klubben New York, men 35-åringens agent hevder at sportsdirektør Erik Solér ikke vil ha ham.